La XXIII edició del KM vertical de Gandia se celebrarà el 12 de gener
19 desembre 2024

## La XXIII edició del KM vertical de Gandia se celebrarà el 12 de gener19 desembre 2024Última actualització: 19 desembre 2024

![](../gestion/img/357599d34a06c1625f73faf543ccc21dab404ca957ab36904e7cb10594eabe74.jpeg)  
  

El regidor delegat d'Esports, **Jesús Naveiro**, acompanyat pel president del Club Alpí Gandia, **Miguel Cebrián**, ha presentat aquest matí la **XXIII edició del KM Vertical Gandia**. Aquestes dues curses i la marxa a peu per la muntanya tindran lloc el pròxim 12 de gener a partir de les 8.45 hores amb eixida des del passeig Germanies en el seu últim tram i meta a la cimera del Mondúver.

L'edició d'aquest any manté la mitja marató que proposa als corredors un total de 22,25 quilòmetres, un desnivell positiu de 1.275 metres i nous trams. A aquesta prova se sumen el tradicional KM vertical de 12.7 quilòmetres i 1.016 metres de desnivell positiu, i la prova dels caminants que es desenvolupa també sobre la mateixa distància i nivell.

Pel que fa als premis, en totes dues modalitats i categories s'atorgaran als tres primers classificats. A més, també es repartirà premi als tres primers absoluts de Gandia, Barx i Xeresa. Pel que fa a les inscripcions, es dividiran en dos terminis. : 18 € fins al 2 de gener de 2024 i 20 € a partir del 2 de gener en el cas de les persones que vulguin recórrer el quilòmetre. En la mitja marató, el preu és de 21€ fins al 2 de gener de 2024 i 23€ a partir del 2 de gener. Les incripcions poden realitzar-se a [www.crono4sports.es](http:// www.crono4sports.es) i a la botiga Tramuntana situada al carrer Vallier, 3.

Els corredors disposaran de guarda-roba a l'eixida i també de zones d'avituallament. Les exiides, en funció del temps, es faran des de tres calaixos diferents en el cas dels corredors i des de dos calaixos diferents per als caminants.

El lliurament de dorsals es realitzarà al Centre Comercial Plaza Mayor Gandia en els horaris següents: divendres 10, de 16.30 a 21.00 hores i dissabte 11, de 10.00 a 14.00 hores i de 16.00 a 21.00 hores El mateix dia de la prova, la recollida de dorsals es podrà dur a terme a partir de les 6.30 hores i fins a 30 minuts abans del començament de la prova. Un any més es continuarà col·laborant amb la Fundació In amb l'euro solidari.

Naveiro ha volgut agrair al Club la tasca que realitza i ha destacat la feina que desenvolupen els voluntaris i els membres de Policia Local, Protecció Civil, Guàrdia Civil i Guàrdia Rural. “_Es suma prova consolidada, de les primeres curses de l'any, i té com a al·licient que es desenvolupa en plena naturalesa_”.

Per la seua banda, Miguel Cebrián ha estimat que la participació estarà al voltant de les 1.000 persones entre les tres opcions de la prova. Sobre la mitja marató, ha explicat que és una cursa “_molt tècnica i a primera hora, si hi ha humitat, hi pot haver relliscades, per la qual cosa hem col·locat 22 persones a les parts més difícils de la prova_”.

[Twittear](https://twitter.com/share)